Leztad

Gwaz nevez ar vamm eo al leztad, war-lerc'h marv an tad , 
Pa addimez un intañvez e teu he fried nevez da vezañ leztad he bugale. Er gevredigezh kozh en doa galloud un tad war bugale e wreg. 

Hiriv an deiz, en ur gevredigezh ma'z eo boutin an torr-dimeziñ, e c'hall ur wreg addimeziñ, ha bev he gwaz kentañ, tad he bugale. Hogen gwir ebet n'en deus al leztad war bugale e wreg.

Brud vad, brud fall
Brud vat en doa leztad gwechall, brokus ha sikourus ouzh e  lezvibien  ha  lezverc'hed . 

E gwirionez e oa kentoc'h divrud a-walc'h, dre ma ne oa ket ken niverus al leztadoù hag al lezvammoù: dre ma varve stank ar gwragez yaouank er gwentloù, e oa stankoc'h an intañvien eget an intañvezed, hag ar wazed eo o deveze tro da addimeziñ. Marventez ar merc'hed an hini a oa kaoz da se eta.

Kement-se avat a veze kemmet da vareoù ar brezelioù bras, re Napoleon da gentañ, ar brezelioù bed war-lerc'h, pa veze falc'het buan remziadoù gwazed. 

N'eo ket heñvel er gevredigezh a hiriv, addimeziñ kement ha kement a ra gwazed ha gwragez, hag echu eo ar bezelioù bras evel re an XXvet kantved. Ma'z eo deuet skeudenn al leztad drouk da gemer lec'h skeudenn al lezvamm drouk er gevredigezh a vremañ, ha brudet e vez torfedoù al leztadoù o devez gwallet bugale o gwreg dre ar c'hazetennoù hag ar skinwel evel ma veze brudet torfedoù al lezvammoù er c'hontadennoù kozh.

Kennlavar
Krennlavar portugalek: "Deus é pai, não é padrasto" (Doue zo tad, leztad n'eo ket)A Parentalidade em Contexto de Recomposição Familiar: O Caso do Padrasto. Instituto de Ciências Sociais da Universidade de Lisboa, 2011. Pág. 277.</ref> 

Rummad:tiegezh